ส.อ.ท.เผยยอดส่งออกรถยนต์ พ.ค.59 โต 11.93%
ส.อ.ท.เผยยอดส่งออกรถยนต์ พ.ค.59 โต 11.93%
21 มิ.ย. 2559

นายสุรพงษ์ ไพสิฐพัฒนพงษ์ รองประธานสภาอุตสาหกรรมแห่งประเทศไทย (ส.อ.ท.) และโฆษกกลุ่มอุตสาหกรรมยานยนต์ เปิดเผยว่า ในเดือน พ.ค.59 รถยนต์สำเร็จรูปส่งออกได้ 99,547 คัน เพิ่มขึ้น 11.93% จากเดือน พ.ค.58 คิดเป็นมูลค่าการส่งออกรถยนต์ 54,990.82 ล้านบาท เพิ่มขึ้น 26.27% จาก พ.ค.58 เนื่องจากสามารถส่งออกรถพีพีวีที่มีราคาสูงกว่ารถอีดคคาร์เพิ่มขึ้นถึง 110.2%
ทั้งนี้ส่งผลให้ในช่วง 5 เดือนแรกของปีนี้ (ม.ค.-พ.ค.59) มียอดส่งออกรถยนต์สำเร็จรูป 487,798 คัน ลดลง 2.3% จากช่วงเดียวกันของปีก่อน โดยคิดเป็นมูลค่าการส่งออก 261,628.79 ล้านบาท เพิ่มขึ้น 13.98% จากช่วงเดียวกันของปีก่อน
ขณะที่มียอดขายรถยนต์ภายในประเทศเดือน พ.ค.59 อยู่ที่ 66,019 คัน เพิ่มขึ้น 15.9% จากเดือน พ.ค.58 หลังภาวะเศรษฐกิจภายในประเทศค่อยๆ ฟื้นตัวจากการลงทุนและการกระตุ้นเศรษฐกิจของภาครัฐ
ส่วนการผลิตรถยนต์ในเดือน พ.ค.59 มีทั้งสิ้น 168,394 คัน เพิ่มขึ้น 24.69% จากเดือน พ.ค.58 โดยเป็นการผลิตเพื่อจำหน่ายในประเทศที่มีสัดส่วน 41.68% และผลิตรถกระบะเพื่อจำหน่ายในประเทศเพิ่มขึ้น 33.82% จากช่วงเดียวกันของปีก่อน เนื่องจากปีที่แล้วหลายบริษัทมีการปรับเปลี่ยนรุ่นรถกระบะจึงผลิตได้น้อย